पाएं अपने शहर की ताज़ा ख़बरें और फ्री ई-पेपरडाउनलोड करें
नदीपार क्षेत्र में कोरोना संक्रमण की बढ़ती रफ्तार को देखते हुए गुरुवार दोपहर को पुलिस व प्रशासनिक अधिकारियों ने कस्बे में फ्लैग मार्च निकालकर ग्रामीणों से घरों पर ही रहने की अपील की। वहीं जन अनुशासन पखवाड़े के तहत कोरोना गाइडलाइन की पालना करने के लिए ग्रामीणों को पाबंद किया। फ्लैग मार्च में अटरू सीआई रामकिशन गोदारा, सरपंच राजेंद्रप्रसाद बैरवा, ग्राम विकास अधिकारी योगेंद्रकुमार सेनी, कनिष्ठ सहायक श्यामसुंदर सुमन, वरिष्ठ शिक्षक कमल नागर, कनिष्ठ लिपिक ललितकुमार वर्मा, पंचायत सहायक ब्रह्मप्रकाश मीणा, सुरक्षा गार्ड अशोककुमार शर्मा, आंगनबाड़ी कार्यकर्ता आदि शामिल थे।
जीरो मोबिलिटी लगने से सुनसान हुआ बाजार
देवरी| कस्बे सहित ग्रामीण क्षेत्र में तेजी से पैर पसार रहे कोरोना संक्रमण की रोकथाम के लिए 21 मई तक कस्बे को कंटेंटमेंट जोन घोषित कर जीरो मोबिलिटी लगाई गई है। इसके चलते वेबजह बाहर घूमने वालों के पुलिस चालान बना रही है। बार-बार समझाने के बाद भी घर से बाहर निकलने वालाें को पकड़कर क्वॉरेंटाइन सेंटर हनोतिया में भर्ती करने जैसी सख्त कार्रवाई करने से बाजार सुनसान होने से संक्रमण फैलने का खतरा भी कम होगा। कस्बे में प्रमुख मार्गों पर तीन जगह बैरिकेट्स लगाकर शिक्षक, पुलिसकर्मी, एएसआई हेमचंद मालव, बीट अधिकारी हरीश डारा एवं कोविड-19 निगरानी समिति के सदस्य आने-जाने वालों पर नजर रख रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn